recursal/SuperWikiNEXT-32B huggingface dataset:
বাঁটুল দি গ্রেট (টেলিভিশন ধারাবাহিক) নিবন্ধের সাথে বিভ্রান্ত হবেন না।
**বাঁটুল দ্য গ্রেট** বিখ্যাত ভারতীয় বাঙালি কমিকস শিল্পী নারায়ন দেবনাথের সৃষ্ট একটি কাল্পনিক কমিকস চরিত্র। ইংরেজি কার্টুন চরিত্র *ডেসপারেট ড্যান*-এর আদলে তৈরি বাঁটুলের কমিকস গত পঞ্চাশ বছরেরও বেশি সময় ধরে (১৯৬৫ থেকে) প্রকাশিত হয়ে আসছে শুকতারা পত্রিকায়। বাঁটুল দি গ্রেটকে একমাত্র বাঙালি সুপারহীরো (অতিমানব) বলা যায়।

বিবরণ
-----

বাঁটুল দি গ্রেট প্রচন্ড শক্তিশালী এক মানুষ। বাঁটুলের গায়ে গুলি লেগে গুলি ছিটকে যায়। মাথায় বিরাট হাতুড়ি মারলে তার মনে হয় মাথায় একফোঁটা জল পড়ল। কিন্তু তার পোশাক আশাক মোটেও সুপারহীরোর মত নয়। গোলাপী বা কমলা স্যান্ডো গেঞ্জী আর কালো হাফপ্যান্ট তার একমাত্র পোশাক। বাঁটুল সবসময়ে খালি পায়েই থাকে। কারণ জুতো পরলেই নাকি ছিঁড়ে যায়। তার আছে দুই স্যাঙাত যাদের নাম বিচ্ছু ও বাচ্ছু, কখনো কখনো তাদের নাম গজা ও ভজা বলেও বর্ণিত হয়েছে। তারা সবসময়েই ব্যস্ত থাকে কীভাবে বাঁটুলকে জব্দ করবে, কিন্তু শেষে তারাই জব্দ হয়। বাঁটুলের প্রতিবেশী হলেন বটব্যাল বাবু ও তার চাকর। স্থানীয় পুলিশ আধিকারিকের সঙ্গেও বাঁটুলের বন্ধুত্ব। বাঁটুলের আরেক অনুগত স্যাঙাত আছে যার নাম **লম্বকর্ণ**। লম্বকর্ণের শ্রবণশক্তি প্রখর। বাঁটুলের পোষা কুকুরের নাম **ভেদো** আর পোষা উটপাখির নাম **উটো**। মাঝে মাঝেই সমসাময়িক বাস্তব ঘটনায় বাঁটুলকে জড়িয়ে পড়তে দেখা যায়। বাঁটুলকে দেখা গেছে অলিম্পিকে ভারতের জন্য সোনার মেডেল জিততে। বাঁটুল বেড়াতে ভালবাসে। একবার মিশর বেড়াতে গিয়ে সে একটি যান্ত্রিক স্ফিংসকে জব্দ করেছিল। বাঁটুল সৎ ও দেশপ্রেমিক। সে অতীত গল্পগুলিতে বাংলাদেশ মুক্তিযুদ্ধে সাহায্য করে মুক্তিযোদ্ধাদের ও পাক বাহিনীকে সংহার করেছে। বাঁটুলের প্রচন্ড শক্তি মাঝে মাঝেই তার প্রতিবেশীদের সমস্যার কারণ হয়। ডেস্পারেট ড্যান নামের একটি জনপ্রিয় ইংরেজি কমিকস চরিত্রের সাথে বাঁটুলের সাদৃশ্য লক্ষ্যণীয়।

বিভিন্ন মাধ্যমে বাঁটুল
----------------------

শুকতারায় প্রথমবার বেরোনোর পর বাঁটুলের কমিকস দেব সাহিত্য কুটির থেকে খণ্ডে খণ্ডে প্রকাশিত হয়েছে। এই বইগুলি এখন একত্রে বের হয়েছে।

বর্তমানে পশ্চিমবঙ্গের জি বাংলা টিভি চ্যানেলেতে বাঁটুলের কাহিনীগুলি অ্যানিমেটেড আকারে সম্প্রচারিত হয়।

তথ্যসূত্র
---------

1. ↑  "পদ্মশ্রী সম্মান পাচ্ছেন'বাঁটুল হাঁদা-ভোঁদা নন্টে-ফন্টে'র শ্রষ্ঠা নারায়ণ দেবনাথ"। *bengali.news18.com*। ২০২১-০১-২৫। সংগ্রহের তারিখ ২০২১-০২-১১।
**১. ফুটবল ক্লাব হাইডেনহাইম ১৮৪৬** (জার্মান: *1. FC Heidenheim*; সাধারণত **১. এফসি হাইডেনহাইম** এবং সংক্ষেপে **হাইডেনহাইম** নামে পরিচিত) হচ্ছে হাইডেনহাইম ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লিগ বুন্দেসলিগায় প্রতিযোগিতা করে। এই ক্লাবটি ১৮৪৬ সালের ১লা জানুয়ারি তারিখে প্রতিষ্ঠিত হয়েছে। ১৫,০০০ ধারণক্ষমতাবিশিষ্ট ভইট-এরিনায় ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় ফ্রাঙ্ক শ্মিট এবং সভাপতির দায়িত্ব পালন করছেন হলগার সানভাল্ড। বর্তমানে জার্মান রক্ষণভাগের খেলোয়াড় পাট্রিক মাইনকা এই ক্লাবের অধিনায়কের দায়িত্ব পালন করছেন। হাইডেনহাইম হচ্ছে ২. বুন্দেসলিগার বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ১ম বারের মতো শিরোপা জয়লাভ করেছিল।

ঘরোয়া ফুটবলে, হাইডেনহাইম এপর্যন্ত ১০টি শিরোপা জয়লাভ করেছে; যার মধ্যে একটি ২. বুন্দেসলিগা শিরোপা রয়েছে। মার্ক শ্নাটারার, টিম গোলার্ট, ইনগো ফাইস্টল, টিম ক্লাইন্ডিনস্ট এবং আন্ড্রেয়াস স্পানের মতো খেলোয়াড়গণ হাইডেনহাইমের জার্সি গায়ে মাঠ কাঁপিয়েছেন।

তথ্যসূত্র
---------

1. ↑
2. ↑
3. ↑
4. ↑
5. ↑

বহিঃসংযোগ
---------


উইকিমিডিয়া কমন্সে **১. ফুটবল ক্লাব হাইডেনহাইম** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
**রাষ্ট্রসন্ত তুকাদোজি মহারাজ নাগপুর বিশ্ববিদ্যালয়** মহারাষ্ট্রের নাগপুরে অবস্থিত একটি সরকারি রাজ্য বিশ্ববিদ্যালয়। প্রতিষ্ঠানটি অতীতে নাগপুর বিশ্ববিদ্যালয় নামে পরিচিত ছিল। এটি ভারতের প্রাচীনতম বিশ্ববিদ্যালয়গুলির মধ্যে একটি, পাশাপাশি মহারাষ্ট্রের দ্বিতীয় প্রাচীনতম বিশ্ববিদ্যালয়। এটির নামকরণ বিদর্ভের আধ্যাত্মিক নেতা, বক্তা ও সঙ্গীতজ্ঞ রাষ্ট্রসন্ত তুকদোজি মহারাজের নামে করা হয়েছে। বিশ্ববিদ্যালয়টি ভারতীয় বিশ্ববিদ্যালয়গুলির সমিতি এবং কমনওয়েলথ বিশ্ববিদ্যালয়গুলির সমিতির সদস্য।

অনুষদ এবং বিভাগ
---------------

বিশ্ববিদ্যালয়টি কলা ও মানবিক, বিজ্ঞান, সামাজিক বিজ্ঞান, গার্হস্থ্য বিজ্ঞান, মেডিসিন, বাণিজ্য, শিক্ষা, প্রকৌশল ও প্রযুক্তি, আইন এবং আয়ুর্বেদ অনুষদের সমন্বয়ে গঠিত, যার মধ্যে ৩৯ টি স্নাতকোত্তর শিক্ষা বিভাগ (পিজিটিডি) এবং তিনটি কনস্টিটিউয়েন্ট কলেজ (ল কলেজ, কলেজ অব এডুকেশন ও লক্ষ্মীনারায়ণ ইনস্টিটিউট অব টেকনোলজি) রয়েছে। বিভাগ ও কলেজ ভবনসমূহ সামগ্রিক ৩২৭ একর এলাকা সহ সাতটি শিক্ষাপ্রাঙ্গন জুড়ে বিস্তৃত।

শিক্ষা-বিষয়ক
-------------

### র‍্যাঙ্কিং

ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (এনআইআরএফ) ২০২০ সালে প্রতিষ্ঠানটিকে ইঞ্জিনিয়ারিং কলেজগুলির মধ্যে ১৪৪তম স্থান প্রদান করেছিল।

অধিভুক্ত কলেজ
-------------

প্রতিষ্ঠানের অধিক্ষেত্র ৪ টি জেলার উপর বিস্তৃত, জেলাগুলি হল ভান্ডারা, গোন্দিয়া, নাগপুর, ওয়ার্ধা।

তথ্যসূত্র
---------

1. ↑  "Association of Commonwealth Universities members list"। *www.acu.ac.uk*। ৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২৩।
2. ↑  "Nagpur University"। *www.nagpuruniversity.org*। ২০১৮-০৩-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৪।
3. ↑  "RASHTRASANT TUKADOJI MAHARAJ NAGPUR UNIVERSITY" (পিডিএফ)। ১৪ ফেব্রুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৭।
মতিলাল নেহেরু
**মতিলাল নেহেরু** ( জন্ম : ৬ মে ১৮৬১ - মৃত্যু : ৬ ফেব্রুয়ারি ১৯৩১) এলাহাবাদের একজন বিখ্যাত আইনজীবী ছিলেন।  তিনি ভারতের প্রথম প্রধানমন্ত্রী জওহরলাল নেহ্‌রুর পিতা ছিলেন। তিনি ভারতের স্বাধীনতা সংগ্রামের প্রথম সক্রিয় কর্মীদের মধ্যে একজন। ১৯১৯-১৯২০ এবং ১৯২৮-১৯২৯ সাল পর্যন্ত তিনি দুই বার ভারতের জাতীয় কংগ্রেসের সভাপতি ছিলেন।

জীবন ও শিক্ষা
-------------

মতিলাল নেহেরু আগ্রায় জন্মগ্রহণ করেন। তার বাবার নাম ছিল গঙ্গাধর । পাশ্চাত্য শিক্ষায়  প্রথম প্রজন্মের মধ্যে তিনি ছিলেন কয়েকজন। তিনি এলাহাবাদের মুরে সেন্ট্রাল কলেজে পড়াশোনা করেন কিন্তু বিএ পাস করেননি। পরে তিনি ক্যামব্রিজ থেকে "বার এট ল" নামক উপাধি গ্রহণ করেন এবং ইংরেজ আদালতগুলিতে উকিল হিসেবে কাজ শুরু করেন।
মতিলাল নেহেরুর স্ত্রীর নাম ছিল রূপো রানী। জওহরলাল নেহরু তার একমাত্র ছেলে। তাদের দুই মেয়ে ছিল। তার বড় মেয়েটির নাম বিজয়লক্ষ্মি, যিনি পরে বিজয়ালক্ষী পণ্ডিত নামে বিখ্যাত হয়ে উঠেন। তার ছোট মেয়েটির নাম ছিল কৃষ্ণ। পরবর্তীকালে কৃষ্ণ হত্তীসিংহ বলা হয়।
কিন্তু পরবর্তীতে, তিনি তার সমর্থকতা ত্যাগ করেছিলেন এবং ভারতের স্বাধীনতা সংগ্রামে কাজ করেছিলেন। ১৯২৯ সালে তিনি দেশবন্ধু চিত্তরঞ্জন দাসের পাশাপাশি কংগ্রেসের পক্ষ থেকে পৃথক হওয়ার পর তার স্বরাজ পার্টির প্রতিষ্ঠা করেন। ১৯২৮ সালে তিনি কলকাতায় অনুষ্ঠিত কংগ্রেস কনভেনশন সভাপতি নির্বাচিত হন। তিনি ১৯২৮ সালে কংগ্রেসের প্রতিষ্ঠিত ভারতীয় সংবিধান কমিশনের সভাপতি হন। এই কমিশন নেহরু রিপোর্ট জমা দিয়েছে।
মতিলাল নেহরু এলাহাবাদে একটি আলিশান ঘর নির্মাণ করেন এবং তাকে আনন্দ ভবন নামে অভিহিত করেন। এর পর তিনি কংগ্রেস পার্টিতে নিজের পুরনো বাড়ি স্বরাজ ভবন দান করেন।
১৯৩১ সালে এলাহাবাদে মতিলাল নেহেরু মারা যান।

তথ্যসূত্র
---------

1. ↑  "Motilal Nehru Birth Anniversary: Lesser-known facts about Pandit Jawaharlal Nehru's father"। *Free Press Journal* (ইংরেজি ভাষায়)। সংগ্রহের তারিখ ২০২২-০১-১২।
**মোহাম্মদ আল-আমিন মসজিদ** (আরবি: جامع محمد الأمين‎‎), বেসরকারী দাতা প্রতিষ্ঠানের নামে **বাহওয়ান মসজিদ** হিসাবেও পরিচিত, ভবনটি হলো ওমানের বাউশারে অবস্থিত একটি মসজিদ। এটি ২০১৪ সালে উদ্বোধন করা হয়েছিল।

নির্মাণ
-------

মোহাম্মদ আল আমীন মসজিদটি ওমানের সমুদ্রপৃষ্ঠ থেকে ৫২.৫ মিটার উচ্চতায় দক্ষিণ এক্সপ্রেসওয়েতে অবস্থিত। মসজিদটির নির্মাণ কাজ ২০০৮ সালে শুরু হয়েছিল এবং এটি ২০১৪ সালে শেষ হয়। নির্মাণ কার্যক্রমের জন্য ইরান, ইতালি, জার্মানি, অস্ট্রিয়া, ভারত এবং যুক্তরাজ্যের নকশাকার, উপকরণ, প্রযুক্তি, শিল্পী এবং সরবরাহকারীদের আনা হয়। এটি ২০,৩০০ বর্গ মিটার জায়গায় অবস্থিত। যার মধ্যে প্রধান প্রার্থনা হল ১৬১৬ বর্গ মিটার এবং ২,১০০ জন উপাসককে একসাথে জায়গা দেওয়া যায়। প্রধান প্রার্থনা হলটি ১১ মিটার লম্বা এবং মহিলাদের হলটি ৪.৫ মিটার লম্বা। এটি ২৪ ক্যারেট সোনার ফলক এবং স্বরোস্কি স্ফটিক দিয়ে সজ্জিত। মসজিদটিতে মোট ৩০০০ বর্গ মিটার হাতে খোদাই করা পাথরের শিল্পকর্মের নকশা রয়েছে।

অভ্যন্তরীণ জায়গাগুলোতে সমকালীন ওমানি শৈলীতে সমৃদ্ধ খোদাই করা কাঠের সাথে সাদা মোজাইক রয়েছে।

আরো দেখুন
---------

* ওমানে ইসলাম

তথ্যসূত্র
---------

1. ↑  "The Fascinating "Mohammed Al Ameen Mosque" is now open for visitors!!"। *NTT Oman* (ইংরেজি ভাষায়)। ২০১৬-১১-০৭। সংগ্রহের তারিখ ২০১৯-১২-০২।
2. ↑  Medhat, Gehad। "These Mosques in Oman Are an Architectural Wonder"। *Culture Trip*। সংগ্রহের তারিখ ২০১৯-১২-০২।
3. ↑  "Mosques of Oman"। *Times of Oman* (English ভাষায়)। ২০১৫-০৯-১৯। সংগ্রহের তারিখ ২০১৯-১২-০২। উদ্ধৃতি শৈলী রক্ষণাবেক্ষণ: অচেনা ভাষা (link) [*স্থায়ীভাবে অকার্যকর সংযোগ*]

| * দে
* স
ওমানের মসজিদ |
| --- |
| 
* মাজিন বিন গাদুবাহ মসজিদ
* সুলতান কাবুস গ্র্যান্ড মসজিদ
* জাওয়াউয়ি মসজিদ
* সুলতান কাবুস গ্র্যান্ড মসজিদ ইন আল-বুরাইমি
* মুহাম্মাদ আল আমিন মসজিদ

 | ওমানের পতাকা |
**মুহাম্মাদের মৃত্যু** ইসলামের ইতিহাসে একটি গুরুত্বপূর্ণ ও রহস্যময় ঘটনা যা সংগঠিত হয় ৬৩২ খ্রিষ্টাব্দের ৮ জুন তারিখ মদীনায়।

অসুস্থতা
--------

বিদায় হজ্জ থেকে ফেরার পর হিজরি ১১ সালের সফর মাসে মুহাম্মাদ জ্বরে আক্রান্ত হন। জ্বরের তাপমাত্রা প্রচণ্ড হওয়ার কারণে পাগড়ির উপর থেকেও উষ্ণতা অনুভূত হচ্ছিল। অসুস্থ অবস্থাতেও তিনি এগারো দিন নামাজের ইমামতি করেন। অসুস্থতা তীব্র হওয়ার পর তিনি সকল স্ত্রীর অনুমতি নিয়ে ময়মুনার গৃহ থেকে আয়িশার গৃহে এসে অবস্থান করতে থাকেন। বলা হয়, এই অসুস্থতা ছিল খাইবারের এক ইহুদি নারীর তৈরি বিষ মেশানো খাবার গ্রহণের কারণে।

মুহাম্মাদের মৃত্যু বিষয়ে হাদিস
-------------------------------

*নাবী (সাঃ) এর রোগ ও তাঁর ওফাত। মহান আল্লাহর বাণীঃ আয়শা (রাঃ) বলেছেন, নবী (সাঃ) যে রোগে ইন্তিকাল করেন সে সময় তিনি বলতেন, হে আয়শা! আমি খায়বারে (বিষযুক্ত) যে খাদ্য ভক্ষণ করেছিলাম, আমি সর্বদা তার যন্ত্রণা অনুভব করছি। আর এখন সেই সময় আগত, যখন সে বিষক্রিয়াতে আমার প্রাণবায়ু বের হয়ে যাওয়ার উপক্রম হয়েছে।* (বুখারীঃ ৪০৯৪)

স্ত্রী আয়িশা মতে, মৃত্যুর সময় অনেক কষ্ট পেয়েছেন মুহাম্মাদ

*আয়িশা (রাঃ) থেকে বর্ণিত যে, তিনি বলেন, মৃত্যুর সময় রাসূলুল্লাহ সাল্লাল্লাহু আলাইহি ওয়াসাল্লাম এর যে কষ্ট হতে দেখেছি এরপর কারো মৃত্যুর সময় আসান হতে দেখতে আমার আর কোন ঈর্ষা হয় না।* (সূনান তিরমিজীঃ ৯৮১; অধ্যায়ঃ ১০/ কাফন-দাফন; পরিচ্ছদঃ মৃত্যুর সময় কষ্ট হওয়া।)

মৃত্যু
------

১১ হিজরীর পহেলা রবিউল আউয়াল মাসে সোমবার দিন ইসলামের নবী মুহাম্মাদ মৃত্যুবরণ করেন।

সমাধি
-----

ইসলামের নবী মুহাম্মাদ এর সমাধি, যা রওজা নামে মুসলিমদের কাছে অধিক পরিচিত, মসজিদ এ নববী ,মদিনা, সৌদি আরবস্বর্ণখচিত সমাধিগৃহ (রওজা)স্ত্রী আয়িশা এর কক্ষে ইসলামের নবী মুহাম্মাদ এর কবর
মদীনায় স্ত্রী আয়েশার ঘরের যে স্থানে তিনি মৃত্যুবরণ করেন, জানাজার পর সেখানেই তাকে দাফন করা হয়। পরবর্তীতে উমাইয়া খলিফা প্রথম ওয়ালিদের সময়ে, মসজিদে নববীকে সম্প্রসারণ করে হজরত মোহাম্মদ (সাঃ) এর কবরকে এর সম্প্রসারিত এলাকার ভেতরে অন্তর্ভুক্ত করা হয়। বর্তমানেও মসজিদে নববীর অভ্যন্তরেই তার কবর রয়েছে।

তথ্যসূত্র
---------

1. ↑  "Muhammad"। Encyclopædia Britannica, Inc.। সংগ্রহের তারিখ ৩০ ডিসেম্বর ২০১৭।
2. ↑  "The Life of Mohammed: a timeline"। *দি টেলিগ্রাফ অনলাইন*। ২৫ জুলাই ২০১১। সংগ্রহের তারিখ ১ ডিসেম্বর ২০১৭।
3. 1 2  "সত্যালোকের সন্ধানে : ইসলামের নবী মুহাম্মাদ (সা.) কবর দেশে জীবিত আছেন"। *দৈনিক ইনকিলাব*। ২৫ ফেব্রুয়ারি ২০১৬। সংগ্রহের তারিখ ১ ডিসেম্বর ২০১৭।
4. 1 2  "Will Saudi Arabia MOVE the remains of Prophet Muhammad? Controversial plan for 'anonymous' burial to prevent the site itself being worshipped"। *ডেইলী মেইল*। ২ সেপ্টেম্বর ২০১৪। সংগ্রহের তারিখ ১ ডিসেম্বর ২০১৭।
5. ↑  Leila Ahmed (1986), 665–91 (686)
6. ↑  F. E. Peters(2003), p. 90
7. ↑  An Introduction to the Quran II (1895), p. 281
8. ↑  Ariffin, Syed Ahmad Iskandar Syed (২০০৫)। *Architectural Conservation in Islam: Case Study of the Prophet's Mosque*। Penerbit UTM। পৃষ্ঠা 88। আইএসবিএন 978-983-52-0373-2।

বহিঃসংযোগ
---------
বার্লিনে ফ্রেঞ্চিস্কা টিবুর্তিয়াস এবং এমিলি লএহমউস এর স্মৃতি ফলক
**ফ্রেঞ্চিস্কা টিবুর্তিয়াস**(১৮৪৩-১৯২৭) একজন জার্মান চিকিৎসক ছিলেন, তিনি প্রথম দুই মহিলার মধ্যে একজন যিনি জার্মান সাম্রাজ্যের সময় ডাক্তার হিসাবে যোগ্যতা অর্জন করেছিলেন।

প্রাথমিক জীবন
-------------

পরিবারের ৯ সন্তানের মধ্যে সবচেয়ে ছোট হিসাবে ফ্রেঞ্চিস্কা টিবার্তিয়াস জন্মগ্রহণ করেছিলেন। ১৮৫১ সাল থেকে তার পরিবার স্ট্র্যালসুন্ডে বাস করত, যেখানে তিনি একটি বেসরকারী বালিকা বিদ্যালয়ে যোগ দিয়েছিলেন। মাত্র তেরো বছর বয়সে থেকে অধ্যাপনা শুরু করেন এবং বেশ কয়েক বছর ধরে হার্বের বাড়ির একজন শিক্ষক ওয়ারবেলো (১৮৬০-১৮৬৬) এর ব্যারন লিংজেনের একজন শাসনকর্তা এবং শিক্ষিকা ছিলেন। ভন বেহর-শ্মলডো (১৮৬৭) এবং র‌্যামবিনন রাগেনের এক শিক্ষক (১৮৬৮)। তারপর ১৮৭০ সালে, তিনি শিক্ষকের প্রশিক্ষণ শেষে শিক্ষক হিসাবে লন্ডনে চলে যান এবং তারপরে ওয়ালটন রেক্টরিতে (সারে কাউন্টি, অ্যাপসন এবং রায়গেটের মধ্যে) শিক্ষক হন। স্ট্রালসুন্ডে শিক্ষকের পরীক্ষার পরে তিনি চিকিৎসা অধ্যয়ন করার সিদ্ধান্ত নিয়েছিলেন - তার সময়ের মহিলাদের জন্য এটি একটি অস্বাভাবিক সিদ্ধান্ত।

জীবনপঞ্জি
---------

বার্লিন শহরে, টিবার্তিয়াস এবং তার সহপাঠী এমিলি লেহমাস, আল্টে শানহাউজার স্ট্রেই ২৩/২৪, তাদের নিজস্ব অনুশীলন শুরু করেছিলেন। তার ভাইয়ের কাছ থেকে তিনি লেট-ভেরিনের ভিক্টোরিয়া-স্টিফটে পরিবার চিকিৎসকের পদ গ্রহণ করেছিলেন। বেস কয়েক বছর ধরে, দুজনেই জার্মানিতে তাদের নিজস্ব অনুশীলন করতে পারতেন কিন্তু পুরুষ চিকিৎসা পেশা সম্পর্কে জনগণের প্রতিকূলতা এবং সংরক্ষণের মুখোমুখি হতে হয়েছিল। যদিও তাদের অনুশীলন করার অনুমতি দেওয়া হয়েছিল, তাদের নিজেদের নাম ছিল "ডঃ মেড। জুরিখ", সেই অনুযায়ী তারা প্রাকৃতিক রোগ বিশেষজ্ঞ মর্যাদা পেয়েছিল। "ডাক্তার" উপাধি তাদের দেওয়া হয়নি, কারণ এটি একটি জার্মান লাইসেন্সের সাথে আবদ্ধ ছিল। তবে ১৯০৮ সালে, ফ্রান্সিজকা তিবুর্তিয়াস এবং তার সহপাঠী, জার্মান চিকিৎসক অ্যাগনেস হ্যাকার (১৮৬০-১৯০৯) মহিলা চিকিৎসকদের জন্য সার্জারি ক্লিনিক চালু করেছিলেন। এই পলিক্লিনিক বিশেষত মহিলাদের অন্তর্ভুক্ত করা হয়েছিল, যারা কোনও স্বাস্থ্য বীমাতে অন্তর্ভুক্ত ছিল। অভাবীদের জন্য বিনামূল্যে ওষুধ দেওয়া হত।

তথ্যসূত্র
---------

1. ↑  Paulette Meyer, From "Uncertifiable" Medical Practice to the Berlin Clinic of Women Doctors: The Medical Career of Franziska Tiburtius (M.D. Zürich, 1876)  ওয়েব্যাক মেশিনে আর্কাইভকৃত ২ এপ্রিল ২০১২ তারিখে, *DYNAMIS. Acta Hisp. Med. Sci. Hist. Illus.*, 19, 1999, pp. 297-303
2. ↑  Frauenanwalt. – Berlin: Lette-Verein, 1881. – S. 343
Homologous *hox* genes in such different animals as insects and vertebrates control embryonic development and hence the form of adult bodies. These genes have been highly conserved through hundreds of millions of years of evolution.
**বিবর্তনীয় বিকাশমান জীববিজ্ঞান** (অনানুষ্ঠানিকভাবে, ইভো-ডেভো) জৈবিক গবেষণার একটি ক্ষেত্র যা বিভিন্ন জীবের বিকাশের প্রক্রিয়াগুলির মধ্যে তাদের মধ্যে পূর্বসূরী সম্পর্কগুলিকে নির্ধারণ করার জন্য এবং কীভাবে উন্নয়নমূলক প্রক্রিয়াগুলি বিকশিত বা বিবর্তিত হয়েছিল তা তুলনা করে।

জীববিজ্ঞানের এই ক্ষেত্রটি ১৯ শতকের প্রথম দিকে জন্ম নেয়। এই সময়ে ভ্রূণতত্ত্ব একটি রহস্যের মুখোমুখি হয়েছিল: প্রাণিবিজ্ঞানীরা জানতেন না যে আণবিক স্তরে ভ্রূণের বিকাশ কীভাবে নিয়ন্ত্রণ করা হয়েছিল। চার্লস ডারউইন উল্লেখ করেছিলেন যে অনুরূপ ভ্রূণ থেকে ফলে সাধারণ (common) পূর্বপুরুষগণ বোঝা যায়, তবে ১৯৭০ এর দশক পর্যন্ত খুব বেশি অগ্রগতি হয় নি। তারপরে, রিকম্বিনেন্ট ডিএনএ প্রযুক্তি আণবিক জেনেটিক্সের সাথে একত্রে ভ্রূণতত্ত্ব নিয়ে আসে। প্রথম দিকে একটি মূল আবিষ্কার ছিল হোমিওটিক জিন, যা অনেক ইউক্যারিওটেসের ক্ষেত্রে বিকাশকে (development) নিয়ন্ত্রণ করে।

ইতিহাস
------

আরো দেখুন
---------

* কোষীয় সঙ্কেত প্রেরণ ও গ্রহণ
* *ইভোল্যুশন এন্ড ডেভেলপমেন্ট*

তথ্যসূত্র
---------
'ডিশুম'  একটি ২০১৬ ভারতীয় কর্ম এডভেঞ্চার চলচ্চিত্র লিখিত ও রোহিত ধাওয়ান পরিচালিত। চলচ্চিত্র তারকা জন আব্রাহাম, বরুণ ধবন, জ্যাকলিন ফার্নান্দেজ, সাকিব সালিম এবং অক্ষয় খান্না। ফিল্ম এর স্কোর অভিজিৎ ভাগীনী দ্বারা গঠিত হয় এবং ফিল্ম এর বাদ্যযন্ত্র সংখ্যার প্রীতম চক্রবর্তী দ্বারা গঠিত হয়। চলচ্চিত্র বিশ্বব্যাপী মুক্তি পায় ২৯ জুলাই ২০১৬

চক্র
----

মিডিল ইস্ট, ভারতের শীর্ষ ক্রিকেটার ভীরাজ শর্মা (সাকিব সালিম) একটি ক্রিকেট টুর্নামেন্ট চলাকালীন নিখোঁজ. ভারতীয় কর্তৃপক্ষ দাবি দুই দিন পরে ভারত বনাম পাকিস্তান ক্রিকেট ম্যাচ পর্যন্ত ভীরাজ অপহরণ করে ম্যাচ বাতিল করতে না তাদের সতর্ক করা হয়েছে, একটি অজানা পাকিস্তানি ফ্যান একটি ভিডিও টেপ পায়। দুশ্চিন্তা এড়াতে ভারতীয় কর্তৃপক্ষ খবরটি মিডিয়া থেকে দূরে রাখে এবং একজন ভারতীয় পুলিশ কর্মকর্তা পাঠায় কবির শেরগিলকে (জন আব্রাহামকে)  সংযুক্ত আরব আমিরাতে ৩৬-ঘণ্টায় একজন মানুষকে উদ্ধার করতে "

তথ্যসূত্র
---------

1. ↑  "Dishoom day 1 box office collections: Varun Dhawan, John Abraham film mints Rs. 11.05 cr"। ২৯ জুলাই ২০১৬।
2. ↑  "সংরক্ষণাগারভুক্ত অনুলিপি"। ১৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৬।
3. ↑  "Dishoom is not like Dhoom, will go up to Dishoom 8: John Abraham"
4. ↑  "Dishoom"। ২৯ জুলাই ২০১৬ – IMDb-এর মাধ্যমে।

বহিঃসংযোগ
---------

* ইন্টারনেট মুভি ডেটাবেজে *ডিশুম*  উইকিউপাত্তে এটি সম্পাদনা করুন (ইংরেজি)
**এনজিসি ৩৬০৩** (ইংরেজি ভাষায়: NGC 3603) এক বিশাল এইচ ২ অঞ্চল যা আকাশগঙ্গার ক্যারিনা নামক কুণ্ডলাকার বাহুতে অবস্থিত। এই অঞ্চল আমাদের সৌরজগৎ থেকে ২০,০০০ আলোকবর্ষ দূরে অভস্থিত। ১৮৩৪ সালে জন হার্শেল এটা আবিষ্কার করেন। এই অঞ্চলে একটা মুক্ত স্তবক (ছবির কেন্দ্রে) আছে যাতে প্রায় ২০০০টি উজ্জ্বল তারাও আছে। এই তারার প্রতিটিই আমাদের সূর্য থেকে অনেক বড় ও উজ্জ্বল। এর আরেকটি বিশিষ্টতা হচ্ছে, আমাদের ছায়াপথে এটাই একমাত্র বিশাল এইচ ২ অঞ্চল যা দৃশ্যমান আলোর তরঙ্গদৈর্ঘ্যে দেখা যায়।

এনজিসি ৩৬০৩ কে দুরবিনে খুব ছোট ও সাধারণ মনে হয়, অনেকটা নীহারিকার মত। আন্তঃনাক্ষত্রিক বিশোষণের কারণে অবশ্য তাতে একটু হলুদাভ আভা থাকে। ১৯৬০-এর দশকে রেডিও জ্যোতির্বিজ্ঞানের উন্নয়নের পর দেখা যায় এই অঞ্চল রেডিও তরঙ্গের খুব শক্তিশালী উৎস। পরবর্তীতে পর্যবেক্ষণের মাধ্যমে বিভিন্ন ছায়াপথে "স্টারবার্স্ট" নামে বিশেষ অঞ্চলে সন্ধান মিলেছে যেখানে বিপুল হারে তারার জন্ম প্রক্রিয়া চলে। কোন কোন ছায়াপথের পুরোটাই এমন স্টারবার্স্ট অঞ্চল বলে প্রমাণ পাওয়া গেছে। এনজিসি ৩৬০৩ এমনই এক স্টারবার্স্ট অঞ্চল।

১৯৮৭ সালে বৃহৎ ম্যাজেলানীয় মেঘে একটা অতিনবতারা প্রত্যক্ষ করা হয় যার নাম এসএন ১৯৮৭এ। কৃত্রিম উপগ্রহে স্থাপিত দুরবিনের মাধ্যমে এই অতিনবতারাকেই প্রথম নিবিঢ়ভাবে পর্যবেক্ষণ করা সম্ভব হয়েছিল। এই পর্যবেক্ষণ থেকে দেখা যায়, মূল বিস্ফোরণের আগে এর থেকে কিছু পদার্থ বিক্ষিপ্তভাবে মহাকাশে ছড়িয়ে পড়েছিল। এনজিসি ৩৬০৩ অঞ্চলের একটি তারা ঠিক একইভাবে তার কিছু পদার্থ মহাকাশে ছড়িয়ে দিয়েছে বলে প্রমাণ মিলেছে। এই তারার নাম শের ২৫। অতিনবতারার সাথে মিল অঞ্চলটি সম্পর্কে বিজ্ঞানীদের উৎসাহ বাড়িয়ে দিয়েছে।

বহিঃসংযোগ
---------

* Hubble Space Telescope: Star Cluster Bursts into Life in New Hubble Image  ওয়েব্যাক মেশিনে আর্কাইভকৃত ১৬ মার্চ ২০১১ তারিখে
নেত্রকোণা জেলার দুর্গাপুর উপজেলার বিজয়পুরে চিনামাটির পাহাড়
সিরামিক শিল্প বাংলাদেশের একটি ক্রমবর্ধমান উৎপাদন খাত। প্রথম সিরামিক শিল্প কারাখানা ১৯৫০এর দশকে স্থাপিত হয় এবং সেসময় থেকেই এই শিল্পের যাত্রা শুরু।  প্রধানত খাবার থালাবাসন, টয়লেট সামগ্রী এবং টাইলস তৈরি করাই এই শিল্পের কাজ। ২০১১ সালের হিসাব অনুযায়ী, প্রায় পাঁচ লক্ষ মানুষ এই শিল্পের সাথে যুক্ত। ২০১৩-১৪ অর্থবর্ষের প্রথম নয়মাসে দেশের ৮০% চাহিদা মিটিয়ে, বিদেশে প্রায় ৩৬ মিলিয়ন মার্কিন ডলার মূল্যের সিরামিক সামগ্রী বাইরে রপ্তানি করা হয়। ইউরোপ, আমেরিকা এবং মধ্যপ্রাচ্যে প্রধানত সিরামিক সামগ্রী রপ্তানী করা হয়।

ইতিহাস
------

প্রথম সিরামিক প্ল্যান্ট ১৯৫৮ সালে বগুড়াতে স্থাপন করা হয়। তাজমা সিরামিক ইন্ড্রাস্টি নামে এই প্ল্যান্টটি ছিল ছোট এবং চীনা মাটির বাসন-কোসন তৈরি করত।  
পিপলস সিরামিক ইন্ডাস্ট্রি, যার পূর্বের নাম পাকিস্তান সিরামিক ইন্ডাস্ট্রি ১৯৬৬ সালে উৎপাদন শুরু করে। 
বেঙ্গল ফাইন সিরামিক লিমিটেড বাংলাদেশের প্রথম পোড়ামাটির তৈরি পণ্যের উৎপাদক। এই কোম্পানি ১৯৮৬ সালে চালু হয়। 

মুন্নু সিরামিক বাংলাদেশের বৃহত্তম কারখানাগুলোর মধ্যে একটি, যেটি ১৯৮৫ সালে চালু হয়। প্রথম দিকে এই কোম্পানি চিনামাটির বাসন তৈরি করলেও, পরবর্তীতে সকল ধরনের সিরামিক পণ্য উৎপাদন করে। 
শাইনপুকুর সিরামিক ১৯৯৭ সালে স্থাপিত হয়। দেশের প্রয়োজনের প্রায় শতকরা ৬০ ভাগ পণ্য এই কোম্পানি উতপাদন করে।

আরএকে সিরামিকস ১৯৯৮ সালে বাংলাদেশে প্রতিষ্ঠিত হয় এবং ২০০০ সালে বাণিজ্যিক উৎপাদন শুরু করে।

কাঁচামালের উৎস
--------------

ময়মনসিংহ, সিলেট ও নেত্রকোণায় কিছু চীনামাটির সন্ধান পাওয়া গেছে। ১৯৫৭ সালে ময়মনসিংহের বিজয়পুরে বাংলাদেশের সবচেয়ে বড় চীনামাটির খনি পাওয়া যায়। সিরামিক প্রস্তুতকারক কোম্পানিগুলো চীন, ভারত, নিউজিল্যান্ড ও জার্মানি থেকেও কাঁচামাল আমদানি করে।

বৈদেশিক বিনিয়োগ
----------------

সিরামিক শিল্প খাত বৈদেশিক বিনিয়োগ আকৃষ্ট করেছে। বিনিয়োগ প্রধানত চীন ও মধ্যপ্রাচ্য থেকে হয়েছে। প্রধান যৌথ উদ্যোগ অংশীদারদের মধ্যে আছে আরএকে সিরামিকস, ফু ওয়াং ও চীন-বাংলা। যাদের মধ্যে সবচেয়ে বড় সংযুক্ত আরব আমিরাতের আরএকে, যেটি দেশের শতকার ৮০ ভাগ টয়লেট সামগ্রীর প্রয়োজন মেটায়।

তথসূত্র
-------

1. ↑  "Local ceramic cos get spot orders worth $30m in Frankfurt Fair"। The Financial Express। সংগ্রহের তারিখ ১৫ জুন ২০১৪।
2. ↑  "Ceramic industries seek duty cut on raw materials import"। Dhaka Tribune। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৪।
3. 1 2  জাকির হোসেন ভূঁইয়া (২০১২)। "সিরামিক শিল্প"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
4. ↑  "RAK Ceramics website"। ২১ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
5. ↑  "Ceramic industry witnesses over 200pc growth in five years"। The Financial Express। সংগ্রহের তারিখ ১৫ জুন ২০১৪।
6. ↑  "China-Bangla Ceramic dealers to visit China"। The Independent। সংগ্রহের তারিখ ১৫ জুন ২০১৪।
7. ↑  "RAK Ceramics takes on first IPO under book building"। The Daily Star। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৪।
**শাহবাগ হোটেল** (ইংরেজি:Shahbagh Hotel) ছিল ঢাকার প্রথম তিন তারকামানের হোটেল। হোটেলটির স্থপতি ছিলেন ইংরেজ এডোয়ার্ড হাইক্স ও নকশা করেছিলেন রোনাল্ড ম্যাককেনেল। এর অবস্থান ছিল শাহবাগ মোড়ের পূবালী ব্যাংকের পিছনে। পূবালী ব্যাংকের ভবনটি সেসময় মুসলিম লীগের কার্যালয় হিসেবে ব্যবহৃত হত।

ইতিহাস
------

ইসরাত মঞ্জিল
১৯০৫ সালে বঙ্গভঙ্গের পর পূর্ব বাংলার রাজধানী ঢাকায় উনিশ শতকে বেশকিছু ভবন মনোরঞ্জনের জন্য তৈরি করেন যেগুলোতে বাইজি দের নাচানো হত। এরকমই একটি উল্লেখযোগ্য বাইজি ঘর ছিল *ইশরাত মঞ্জিল*। পিয়ারী বাই, ওয়ামু বাই, আবেদী বাইয়ের মত বিখ্যাত বাইজিরা এখানে নাচতেন। নবাব সলিমুল্লাহ ১৯০৬ সালের ১৪ ও ১৫ এপ্রিল এ ভবনটি নিখিল ভারত মুসলিম শিক্ষা সম্মেলনের স্থান হিসেবে নির্বাচন করেন। এরপর ১৯০৬ সালের ৩০ ডিসেম্বরে এ ভবনেই "নিখিল ভারত মুসলিম লীগ" প্রতিষ্ঠিত হয়। পরবর্তিতে এটিকে সংস্করণ করে হোটেলে রুপান্তরিত করা হয়, যা ঢাকার প্রথম আন্তর্জাতিক হোটেল। ১৯৭৫ সালে ভবনটি ইনিন্সটিটিউট অফ পোষ্ট-গ্রাজুয়েটে মেডিসিন এন্ড রিসার্চ (IPGMR) অধিগ্রহণ করে। পরবর্তীতে ১৯৯৮ সালে বঙ্গবন্ধু শেখ মুজিব মেডিকেল বিশ্ববিদ্যালয় দ্বারা সেই ভবনটি অধিগৃহীত হয়।

তথ্যসূত্র
---------

1. 1 2 3  "বণিক বার্তা - ঢাকার সরাইখানা, ঢাকার হোটেল"। *Bonik Barta*। [*স্থায়ীভাবে অকার্যকর সংযোগ*]
2. ↑
3. ↑  "হোটেল-রেস্তোরাঁ"। *banglapedia.org*।
বৌদ্ধ সাধন (জাপান)
শুগেন্দো সাধন (জাপান)
**সাধন** (সংস্কৃত: साधन; আইএএসটি: **Sādhana**; তিব্বতি: སྒྲུབ་ཐབས་) হল অহং-কে অতিক্রমকারী আধ্যাত্মিক অনুশীলন। এতে হিন্দু, বৌদ্ধ,  জৈন এবং শিখ ঐতিহ্যের মতো যে কোনো সংস্কৃতির বিভিন্ন অনুশাসন অন্তর্ভুক্ত রয়েছে যা বিভিন্ন আধ্যাত্মিক বা আচারিক উদ্দেশ্য অর্জনের জন্য অনুসরণ করা হয়।

সাধন জাগতিক জিনিস থেকে বিচ্ছিন্নতা অর্জনের জন্য করা হয়, যা একজন সাধুর লক্ষ্য হতে পারে। কর্মযোগ, ভক্তিযোগ এবং জ্ঞানযোগ- কে সাধন হিসাবেও বর্ণনা করা যেতে পারে, যে নিরন্তর প্রচেষ্টায় দৈনন্দিন জীবনের সমস্ত প্রবাহে সর্বাধিক পরিপূর্ণতা অর্জনের প্রচেষ্টাকে সাধন হিসাবে বর্ণনা করা যেতে পারে।

সাধন তান্ত্রিক স্তোত্রপদ্ধতি বা স্তোত্রপদ্ধতিগত উপাসনা গ্রন্থকেও উল্লেখ করতে পারে, অর্থাৎ, নির্দিষ্ট অনুশীলন চালানোর নির্দেশ।

তথ্যসূত্র
---------

1. ↑  Flood, Gavin. *An Introduction to Hinduism*. Cambridge University Press: Cambridge, 1996. pp. 92, 156, 160, 167. আইএসবিএন ০-৫২১-৪৩৮৭৮-০.
2. ↑  NK Brahma, Philosophy of Hindu Sādhana, আইএসবিএন ৯৭৮-৮১২০৩৩৩০৬২, pages ix-x
3. ↑   [*অকার্যকর সংযোগ*]
4. ↑  C.C. Shah, Cultural and Religious Heritage of India: Jainism, Mittal, আইএসবিএন ৮১-৭০৯৯-৯৫৫৩, page 301
5. ↑  V. S. Apte. *A Practical Sanskrit Dictionary*. p. 979.
**রুয়ান কেঞ্জেখাঁনুলীয়** একজন কাজাখ উদ্যোক্তা ও এনজিও কর্মী। যাকে ২০১১ সালের আগস্ট মাসে উইকিপিডিয়ার সহ-প্রতিষ্ঠাতা জিমি ওয়েলস, বর্ষসেরা উইকিমিডিয়ান(২০১১) হিসেবে নির্বাচিত করেন।

পেশা
----

১ মে ১৯৭৯ সালে, পূর্ব কাজাখস্তান অঞ্চলে তিনি জন্মগ্রহণ করেন। ২০০১ সালে, তিনি আলমাতি বিশ্ববিদ্যালয় (Abay Kunanbayev এর নামে) আন্তর্জাতিক বিষয়ে একটি স্নাতক ডিগ্রী অর্জন করেন।  

ন্যাশনাল ডিবেট সেন্টার পাবলিক ফাউন্ডেশন এবং ইউটিউবে টিভি প্রোগ্রাম "আজমাত" -এর প্রধান সম্পাদক জাতীয় টেলিভিশন চ্যানেল খবর-এর প্রোগ্রাম সমন্বয়কারী হিসেবে বিশ্ববিদ্যালয়ের বছরব্যাপী তার দ্বারা পরিবেশিত হয়। তিনি রাউন্ড ফেডারেশনে অর্থনৈতিক পর্যবেক্ষক এবং ন্যাশনাল টেলিভিশন এজেন্সির মস্কো ব্যুরো প্রধান হিসাবে টেলিভিশনে যোগদান করার পর, দায়িত্বের সংগে সে কাজ সম্পাদনা করেন।   

এরপর, তিনি কাজাখস্তানের রাশিয়ান দূতাবাসের প্রথম সচিব হিসেবে দায়িত্ব পালন করেন।   

২০১০ সালে, তিনি হার্ভার্ড বিশ্ববিদ্যালয়ে এক বছরের সহযোগিতা করার জন্য মার্কিন যুক্তরাষ্ট্র ভ্রমণ করেন, যেখানে তিনি প্রথমবারের মতো "মিডিয়া, পলিটিকস এবং পাওয়ার ইন দি ডিজিটাল এজ" শ্রেণী গ্রহণ করেন।  একই বছর, তিনি ২০১০ থেকে ২০১১ সালে বৈশ্বিক বিষয় ফেডারেল এর জন্য ওয়েদারহেড সেন্টার প্রতিষ্ঠা করেন
।  পরে তিনি অলাভজনক প্রতিষ্ঠান উইকিবিলিম এর প্রতিষ্ঠা করেন, যা ইন্টারনেটে বিনামূল্যে কাজাখ-ভাষা সংক্রান্ত তথ্য সরবরাহের লক্ষ্যে কাজ করে। ২০১৪ সালে তিনি কিজিলোডার অঞ্চলের ডেপুটি গভর্নর নিযুক্ত হন। 
  

তিনি বৈদেশিক বিষয়সমূহের ইউরেশীয় কাউন্সিলের প্রতিষ্ঠাতা পরিচালক হিসেবেও দায়িত্ব পালন করেন, যা আনুষ্ঠানিকভাবে ১২ নভেম্বর ২০১৪ তারিখে কাজাখ সরকার থেকে অনুদান দিয়ে প্রতিষ্ঠিত হয়।

জনহিতৈষী কার্যকলাপ
------------------

২০১২ সালে তিনি কিশোর-কিশোর আত্মহত্যা প্রতিরোধের জাতীয় কর্মসূচী এবং জীবনচক্র উন্নয়নশীল করার লক্ষ্যে মিশন দিয়ে অলাভজনক প্রতিষ্ঠান বিলিম ফাউন্ডেশন প্রতিষ্ঠা করেন।
২০১৭ সালে তিনি জাতীয় প্রকল্প "কমিশনের প্রধানের পদে নিয়োগ করেন" তিনি "কাজাখ ভাষার জন্য ১০০ টি পাঠ্যবই অনুবাদ করেছেন"।

তথ্যসূত্র
---------

1. ↑  Williams, Christopher (২৪ ডিসেম্বর ২০১২)। "Wikipedia co-founder Jimmy Wales restricts discussion of Tony Blair friendship"। *The Telegraph*। সংগ্রহের তারিখ ২৪ জুন ২০১৬।
2. ↑  "About us"। *WikiBilim*। ১১ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৭।
3. ↑  Morris, Kevin (২৫ ডিসেম্বর ২০১২)। "Wikipedia's odd relationship with the Kazakh dictatorship"। *The Daily Dot*। সংগ্রহের তারিখ ২৪ জুন ২০১৬।
4. ↑  Davis, LiAnna (২২ আগস্ট ২০১২)। "First Ever "Wikipedian of the Year" Motivated by HKS Course"। *Harvard University John F. Kennedy School of Government*। ২২ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৬।
5. ↑  "Weatherhead Center welcomes 2010-11 fellows"। *Harvard Gazette*। ১৬ সেপ্টেম্বর ২০১০। সংগ্রহের তারিখ ১৩ জুন ২০১৭।
6. ↑  Michel, Casey (২ এপ্রিল ২০১৫)। "Wikipedia Founder Distances Himself from Kazakhstan PR Machine"। *EurasiaNet*। সংগ্রহের তারিখ ২৪ জুন ২০১৬।
7. ↑  "About"। *Eurasian Council on Foreign Affairs*। ৬ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৬।

| * দে
* স
 বর্ষসেরা উইকিমিডিয়ান |
| --- |
| প্রাপক | 
* রুয়ান কেঞ্জেখাঁনুলীয়
* রুমি ম্যাথিস
* ইহোর কোস্টেনকো
* এমিলি টেম্পল-উড
* রোজি স্টিফেনসন-গুড নাইট
* ফেলিক্স নার্টে
* ফরহাদ ফটকুলিন
* এমনা মিজোনি

 |  |
| সম্মানিত উল্লেখ | 
* জেস ওয়েড

 |
**থুকপা** হচ্ছে তিব্বতী নুডলস স্যুপ, যার উৎস তিব্বতের পূর্বাংশ এবং নেপালের উত্তরাংশে। আমডো থুকপা (বিশেষত থেন্থুক) তিব্বতী জনগণ এবং নেপালের হিমালয়বাসী জনগণের মধ্যে জনপ্রিয়। নেপাল, ভুটান এবং উত্তর-পূর্ব ভারতের অরুণাচল প্রদেশ, সিকিম, আসাম রাজ্যের বিভিন্ন অংশে খাবারটি জনপ্রিয় হয়ে ওঠে। এটি লাদাখ অঞ্চল এবং হিমাচল রাজ্যেও জনপ্রিয়। খাবারটি এই অঞ্চলে ব্যাপকভাবে পাওয়া যায়।

প্রকারভেদ
---------

তিব্বতের ঐতিহ্যের মধ্যে থুক্পা'র অসংখ্য প্রকারভেদ আছে। এর মধ্যে উল্লেখযোগ্য কয়েকটি হচ্ছেঃ   

তেনথুক (তিব্বতী: འཐེན་ ཐུག་, উইলি: 'থেন থুগ): হাতে তৈরী নুডলস   

গিয়াথুক (তিব্বতি: རྒྱ་ཐུག་, উইলি: রগিয়া ঠুগ): চীনা নুডল   

নেপালী (নেপালী: थुक्पा): থুকপা নামেই পরিচিত  

পাথুগ (তিব্বতী: བག་ ཐུག་, উইলি: ব্যাগ থুগ): হাতে চটকে বানানো নুডলস   

ড্রেথুগ (তিব্বতী: འབྲས་ ཐུག་, উইলি: 'ব্রাস থুগ)

নামকরণ
------

নামকরণ
------

তিব্বতে নুডলস স্যুপ বা স্যুপের জন্য গণ নাম হিসেবে থুকপা শব্দটি ব্যবহৃত হয়।

নেপালী থুকপা
------------

থুকপার নেপালী সংস্করণে ঝালের গুঁড়ো, মসলা (সাধারণত গরম মসলা) থাকে, যা একে একটি গরম এবং ঝাঁঝালো সুগন্ধ দেয়। এটাকে ইন্দো-তিব্বতীয় খাদ্য হিসেবে বিবেচনা করা হয় যার উপর তিব্বত (নুডলস/স্যুপ) এবং দক্ষিণ এশিয়ার(গরম মশলা) প্রভাব রয়েছে।

চিত্রশালা
---------

* থুকপাথুকপা
* ডিম থুকপাডিম থুকপা

প্রস্তুতপ্রণালী
---------------

থুকপা তৈরীর একাধিক পদ্ধতি আছে। এখানে হিমালয়ান থুকপার সাধারণ একটি প্রস্তুতপ্রণালী বর্ণনা করা হলো।

গাজর, মরিচ, শাক ছোট ছোট করে কাটতে হবে। লম্বায় ২ ইঞ্চি এবং প্রস্থে ১/৪ ইঞ্চির মত হতে হবে। সিদ্ধ করা মুরগীর মাংস কেটে ছোট ছোট টুকরো করে নিতে হবে। সিদ্ধ করা মুরগীর পানি রাখতে হবে।

একটি পাত্রে মুরগীর ঝোল এবং শুকনো চালের নুডলস নিয়ে জ্বালাতে হবে। এরপর চুলা বন্ধ করে ১০ মিনিট রেখে দিতে হবে। ফলে নুডলস নরম হয়ে যাবে। অতিরিক্ত রান্না হওয়ার আগেই ঝোল থেকে নুডলস তুলে নিতে হবে।

রসুদ, আদা, মরিচ, টমেটো, জিরে গুড়ো, হলুদ গুড়ো, লেবু রস একত্রে পিষে পেস্ট তৈরি করতে হবে। মিহি না হওয়া পর্যন্ত পিষতে হবে।

একটি পাত্রে তেল গরম করে স্যুপ পেস্ট ৩০ সেকেন্ডের মত ভাজতে হবে। এরপর মুরগির ঝোল ঢেলে ভালোভাবে মেশাতে হবে। অল্প আঁচে ফুটাতে হবে। সবজি এবং মুরগী যোগ করতে হবে। নরম হয়ে আসা পর্যন্ত অপেক্ষা করতে হবে। স্বাদমতো লবণ ও মরিচ যোগ করতে হবে। পরিবেশনের সময় বাটিতে নুডলস দিয়ে তার উপর স্যুপ ঢেলে দিতে হবে।

তথ্যসূত্র
---------
**দামিরি** (১৩৪১-১৪০৫) বা পুরো নাম **কামালুদ্দিন মুহাম্মাদ ইবনে মুসা দামিরি** (আরবি: كمال الدين محمد بن موسى الدميري‎‎) যাজকীয় অনুশাসন এবং প্রাকৃতিক ইতিহাসের উপর মিশর থেকে একজন আরব মুসলিম লেখক ছিলেন।

পদ্ধতিগতভাবে আরবি প্রাণীবিদ্যার জ্ঞানকে বিস্তৃত করার জন্য তিনি প্রথম কাজটি লিখেছিলেন।

জীবন
----

দামিরি দমইয়াতের কাছে দামিরা নামক দুটি শহরের একটির বাসিন্দা এবং মিশরে তার জীবন কাটিয়েছেন। শাফিঈ মাযহাবের অনুসারী হওয়ায় তিনি কায়রোর রুকনিয়ায় এবং আল-আজহারেও ইতিহাসের অধ্যাপক হন; তিনি এই কাজের সাথে সম্পর্কিত নববির *মিনহাজুত তালিবিনের* একটি ভাষ্য লিখেছেন।

দামিরি অবশ্য সাহিত্যের ইতিহাসে তার *প্রাণের জীবনের* (*হায়াতুল হায়াওয়ান কুবরা*, আনু. ১৩৭১) জন্য বেশি পরিচিত, যা কুরআনে ও ঐতিহ্য এবং আরবদের কাব্যিক ও প্রবাদ সাহিত্যে উল্লেখিত ৯৩১টি প্রাণীর বর্ণানুক্রমিক ক্রম অনুসারে রচিত। কাজটি ৫০০টিরও বেশি গদ্য লেখক এবং প্রায় ২০০জন কবির সংকলন। প্রাণীদের নামের সঠিক বানান তাদের অর্থের ব্যাখ্যা সহ দেওয়া হয়েছে। ওষুধে প্রাণীর ব্যবহার, খাদ্য হিসাবে তাদের বৈধতা বা বেআইনিতা, লোককাহিনীতে তাদের অবস্থান চিকিৎসার প্রধান বিষয়, যার মাঝে মাঝে রাজনৈতিক ইতিহাসের দীর্ঘ অপ্রাসঙ্গিক বিষয়ও যুক্ত করা হয়েছে।

কাজটি তিনটি আকারে বিদ্যমান। পূর্ণাঙ্গটি মিশরে বেশ কয়েকবার প্রকাশিত হয়েছে; পাণ্ডুলিপিতে একটি মধ্যস্থতা এবং একটি সংক্ষিপ্ত সংশোধিত বিদ্যমান। সংক্ষিপ্তগুলো বিভিন্ন সময়ে বেশ কয়েকটি সংস্করণ তৈরি করা হয়েছে, তার মধ্যে সুয়ুতির পদ্য একটি, যা আব্রাহাম একচেলেনসিস (প্যারিস, ১৬৬৭) লাতিন ভাষায় অনুবাদ করেছিলেন। বোচার্টাস তার *হাইরোজোইকনে* (১৬৬৩) দামিরির কাজ ব্যবহার করেছেন। এছাড়া লেফটেন্যান্ট-কর্নেল জয়কার (বোম্বে, ১৯০৬-১৯০৮) ইংরেজিতে সমগ্রটির একটি অনুবাদ করেছেন।

মন্তব্য
-------

1. 1 2 3   One or more of the preceding sentences একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: Thatcher, Griffithes Wheeler (১৯১১)। "Damiri"। চিসাম, হিউ। *ব্রিটিশ বিশ্বকোষ*। **7** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 788। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Egerton, Frank N. (২০১২)। *Roots of Ecology: Antiquity to Haeckel*। University of California Press। পৃষ্ঠা 21। আইএসবিএন 978-0520953635।
3. ↑  "Islamic Medical Manuscripts § Al-Damiri"। U.S. National Library of Medicine। সংগ্রহের তারিখ ২০১৮-০১-১২।

বহিঃসংযোগ
---------

Vernet, Juan (২০০৮) [1970-80]। "Al-Damīrī, Muhammed Ibn Musa"। *Complete Dictionary of Scientific Biography*। Encyclopedia.com। 

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* নেদারল্যান্ডস
* সুইডেন

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* সুডক (ফ্রান্স)
	+ ১

 |
**নফল নামাজ** বলতে ইসলাম ধর্মানুসারী অর্থাৎ মুসলমানদের এমন নামাজ বোঝায় যা আদায় করলে সওয়াব রয়েছে কিন্তু আদায় না করলে কোনো গুনাহ নেই।

নফল নামায আদায়ের নিয়ম
-----------------------

নফল নামায সাধারণত দুই রাকাত দুই রাকাত করে আদায় করা হয়। তবে এক সালামে চার রাকআত নামায আদায় করাতে আপত্তি নেই এবং নফল নামায যেকোনো সূরা তিলাওয়াত করার মাধ্যমে পড়া যায়। তবে, সূরা ফাতিহা প্রত্যেক নামাযে পড়া আবশ্যক।

### নফল নামায আদায়ের সময়

তিনটি হারাম ওয়াক্ত বা সময় ব্যতীত দিনের যেকোনো সময় নফল নামায পড়া যায়।

বিশেষ নফল নামাজ
---------------

তিনটি বিশেষ নফল নামাজ রয়েছে। এগুলো হল তাহিয়াতুল অজুর নামাজ, ইশরাকের নামাজ এবং সালাতুল-যুহা বা চাশতের নামাজ।

আরও দেখুন
---------

* সুন্নাত নামাজ

তথ্যসূত্র
---------



| * দে
* স
নামাজ |
| --- |
| নামাজের প্রকারভেদ | 

|  |  |
| --- | --- |
| দৈনিক ফরজ নামাজ | 
* ফজর
* যোহর
* আসর
* মাগরিব
* ইশা
* বিতর
* জুমা

 |
| ফরজে কিফায়া | 
* জানাজার নামাজ
* গায়েবানা জানাজা

 |
| জামাতের নামাজ | 
* জুমার নামাজ
* তারাবীহ

 |
| অতিরিক্ত নামাজ | 
* সুন্নাত নামাজ
* নফল নামাজ
* বিতর
* ইশরাকের নামাজ
* তাহাজ্জুদ
* সালাতুত তাসবীহ
* চাশতের নামাজ

 |
| বিশেষ-কারণের নামাজ | 
* ইসতিখারার নামাজ
* ঈদের নামাজ

 |

 |  |
| নামাজের একক (*রাকাত*)এবং অন্যান্য অংশ | 
* তাকবির
* কিয়াম
* নামাজের বৈঠক
* কুরআন তিলাওয়াত (তাজবিদ)
* রুকু
* সিজদা
* তাশাহহুদ
* তাসলিম
* সিজদা সাহু

 |
| মসজিদ | 
* মিহরাব
* মিম্বার
* খুতবা
* মুসল্লা
* জায়নামাজ

 |
| শর্তসমূহ | 
* আযান
* ইক্বামাহ্‌
* নামাজের সময়
* ক্বিবলা
* অযু
* তায়াম্মুম
* গোসল
* সুতরা

 |
| বিষয়শ্রেণী |
**কুলদীপ সিং ধিংরা** হলেন একজন ভারতীয় উদ্যোক্তা, প্রবর্তক এবং বার্জার পেইন্টসের চেয়ারম্যান। কুলদীপ ১০০ ধনী ভারতীয় এবং ফোর্বস বিশ্বব্যাপী ধনকুবেরদের মধ্যে রয়েছেন।  ফোর্বস অনুসারে তার বর্তমানে ৯.৪ বিলিয়ন মার্কিন ডলারের সম্পদ রয়েছে। (২০ জুন ২০২১ অনুযায়ী)

জীবনের প্রথমার্ধ
----------------

কুলদীপ জন্ম ভারতের পাঞ্জাবের অমৃতসরে একটি শিখ পাঞ্জাবি অরোরা ব্যবসায়ী পরিবারে ১৯৪৭ সালে। তাঁর দাদা ১৮৯৮ সালে অমৃতসরে রঙের ব্যবসা শুরু করেছিলেন। কুলদীপ দিল্লি বিশ্ববিদ্যালয় থেকে স্নাতক ডিগ্রি অর্জন করেছেন।

বার্জার পেইন্টস
---------------

১৯৯১ সালে কুলদীপ তার ভাই গুরবচন সিং ধিংড়ার সাথে বিজয় মাল্যের ইউবি গ্রুপ থেকে বার্জার পেইন্টস কিনেছিলেন।

পরিবার
------

কুলদীপ মিতা ধিংড়াকে বিয়ে করেছেন এবং তার তিন সন্তান রয়েছে। পুরো পরিবার নতুন দিল্লিতে থাকে।

তথ্যসূত্র
---------

1. ↑  "The World Billionaires"। *Forbes*। সংগ্রহের তারিখ ৪ মার্চ ২০১৫।
2. ↑  "Dhingra Brothers Of Berger Paints Enter Ranks Of India's Richest As Shares Soar"। *Forbes*। সংগ্রহের তারিখ ৪ মার্চ ২০১৫।
3. ↑  "The Dhingras of Berger Paints Stay Away from What They Know Best"। *Forbes*। ১১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৫।
**জেমস উইলফ্রেড জেফোর্ড** (২২ মার্চ ১৯০১ - ১ জানুয়ারি ১৯৮০) পাকিস্তান নৌবাহিনীর প্রথম সর্বাধিনায়ক ছিলেন যে পদটি এখন পাকিস্তান নৌবাহিনী প্রধান নামে পরিচিত। ১৯৪৭ সালে পাকিস্তান রাষ্ট্রের জন্মের পর পরই জেমস পাকিস্তান নৌবাহিনীর কর্তৃত্ব হাতে তুলে নেন। তিনি ছিলেন একজন ইংরেজ এবং তিনি তার কর্মজীবন রাজকীয় ভারতীয় নৌবাহিনীতে শুরু করেছিলেন।

প্রথম বিশ্বযুদ্ধ চলাকালে জেমস উইলফ্রেড ব্রিটিশ রাজকীয় নৌবাহিনীতে যোগ দিয়েছিলেন মিডশীপম্যান হিসেবে; তিনি রাজকীয় ভারতীয় নৌবাহিনীতে ১৯২২ সালের ২৩ মার্চ তারিখে সাব লেফটেন্যান্ট হিসেবে কমিশন প্রাপ্ত হন। ১৯২৫ সালের ২৩ মার্চ তিনি লেফটেন্যান্ট, ১৯২৮ সালে লেঃ কমান্ডার, ১৯৪০ সালে ভারপ্রাপ্ত কমান্ডার এবং ১৯৪১ সালের ১০ জানুয়ারি কমান্ডার পদে পদোন্নতি লাভ করেছিলেন। ১৯৪৬ সালে ১০ সেপ্টেম্বর তিনি ক্যাপ্টেন হন এবং তার বছরে তাকে কমোডোর পদে পদোন্নতি দেওয়া হয়।

১৯৪৭ সালে পাকিস্তান অধিরাজ্য তৈরি হওয়ার পর জেমস উইলফ্রেড কমোডোরই ছিলেন, তিনি রাজকীয় নৌবাহিনীর বিশেষ তালিকায় স্থানান্তরিত হন এবং তাকে নবগঠিত রাজকীয় পাকিস্তান নৌবাহিনীর নেতৃত্ব নিতে বলা হয়, ১৯৪৭ সালের ১৫ আগস্ট তিনি ভারপ্রাপ্ত রিয়ার অ্যাডমিরাল পদবীতে রাজকীয় পাকিস্তান নৌবাহিনীর ফ্ল্যাগ অফিসার কমান্ডিং-এর দায়িত্ব লাভ করেন। ১৯৪৮ সালের ১ সেপ্টেম্বর তারিখে তাকে রাজকীয় ভারতীয় নৌবাহিনী থেকে অবসর দেখানো হয় ক্যাপ্টেন পদবীতে, যদিও তিনি তখন রাজকীয় পাকিস্তান নৌবাহিনীর একজন সক্রিয় সদস্য। ১৯৫০ সালে তাকে পাকিস্তান নৌবাহিনীর সর্বাধিনায়ক ঘোষণা করা সহ তার রিয়ার অ্যাডমিরাল পদবী স্থায়ী করা হয় এবং '৫৩ সালে অবসরের আগে তাকে ভাইস অ্যাডমিরাল পদবী দেওয়া হয়।

তথ্যসূত্র
---------

1. ↑  The London Gazette, 13 June 1922
2. ↑  The London Gazette, 5 June 1925
3. ↑  The London Gazette, 20 June 1941
4. ↑  The London Gazette, 8 November 1946
5. ↑  The London Gazette, 8 August 1947
6. ↑  The London Gazette, 18 March 1949
**অ্যাডমিরাল মুহাম্মদ ফরিদ হাবিব** (এনডি, এনবিপি, ওএসপি, বিসিজিএম, এনডিসি , পিএসসি; জন্ম ১৯৫৯) বাংলাদেশ নৌবাহিনীর প্রথম নৌবাহিনী প্রধান। তিনি বাংলাদেশ নৌবাহিনীর ইতিহাসে প্রথম চার তারকা অ্যাডমিরাল।

প্রাথমিক জীবন এবং প্রশিক্ষণ
---------------------------

অ্যাডমিরাল মুহাম্মদ ফরিদ হাবিব ১৯৫৯ সালে পূর্ব পাকিস্তানের টাঙ্গাইলের কালিহতি উপজেলার ইছাপুর গ্রামে (বর্তমান বাংলাদেশ) জন্মগ্রহণ করেন। তিনি ছিলেন মোহাম্মদ আলী সরকারের সব চয়ে কম বয়সী উপ-সচিব।

ফরিদ হাবিব ১৯৭৬ সালে নৌবাহিনীতে যোগ দেন। তিনি যুক্তরাজ্যের ডার্টমাউথ ব্রিটানিয়া রয়েল ন্যাভাল কলেজে মিডশিপম্যান হিসাবে বেসিক নৌ প্রশিক্ষণ গ্রহণ করেন। ১ জানুয়ারি ১৯৭৯ সালে প্রশিক্ষণ শেষ বাংলাদেশ নৌবাহিনীর নির্বাহী শাখায় কমিশন করেন।

মুহাম্মদ ফরিদ হাবিব (ভাইস অ্যাডমিরাল) দেশে-বিদেশে বিভিন্ন পেশাদার প্রশিক্ষণ গ্রহণ করেন এবং সব কোর্সে প্রথম শ্রেণী অর্জন করেন। প্রশিক্ষণ সমূহের মধ্যে চীন থেকে মিসাইল এবং মাইনি স্যুইপিং কোর্স, অস্ট্রেলিয়া ও পাকিস্তান থেকে নেভিগেশনের দিকনির্দেশনা। বাংলাদেশ ও নিউপোর্ট রোড আইল্যান্ড নিউইয়র্ক থেকে কমান্ড ও স্টাফ কোর্স অন্তর্ভুক্ত। তিনি ন্যাশনাল ডিফেন্স কোর্স এবং কেপস্টন কোর্স করেন জাতীয় প্রতিরক্ষা কলেজ মিরপুর থেকে। যৌথ ওয়ারফেয়ার কোর্স এবং সাফ সেফটি কোর্স ইউ কে তে থেকে প্রশিক্ষণ গ্রহণ করেন। তিনি জাতীয় বিশ্ববিদ্যালয়ের অধীনে ডিফেন্স স্টাডিজ (এমডিএস) মাস্টার্স অর্জন করেন প্রথম বিভাগে। হাওয়াই মার্কিন যুক্তরাষ্ট্রের ফ্ল্যাগ অফিসার কম্বিন্ড ফোর্স মেরিটাইম কম্পোনেন্ট কমান্ডারস কোর্স গ্রহণ করেন।। জাতীয় জলবিদ্যুৎ কেন্দ্র কমিটির চেয়ারম্যান হিসেবেও দায়িত্ব পালন করেন। ২০ জানুয়ারি ২০১৩ সালে বাংলাদেশ নৌবাহিনীর প্রধান পদে নিযুক্ত হন। ১৭ জানুয়ারি ২০১৬ সালে অ্যাডমিরাল হিসেবে পদন্নোতি পান। ২৭ জানুয়ারি ২০১৬ সালে অবসরে জন গ্রহণ।

পুরস্কার এবং স্বীকৃতি
---------------------

গণপ্রজাতন্ত্রী বাংলাদেশের রাষ্ট্রপতির সর্বোচ্চ স্কাউট পুরস্কার 'সিলভার টাইগার' অর্জন করেন। বাংলাদেশ নৌবাহিনীতে অসাধারণ অবদান ও পেশাদারী উৎকর্ষতার জন্য নৌবাহিনী থেকে বিভিন্ন সময় প্রশংসা পান। বাংলাদেশ নৌবাহিনী ও বাংলাদেশ কোস্ট গার্ডের বিভিন্ন ক্ষেত্রে অসামান্য অবদানের জন্য তিনি 'বাংলাদেশ নৌবাহিনী পদক' ও 'বাংলাদেশ কোস্ট গার্ড পদক' অর্জন করেন।

ব্যক্তিগত জীবন
--------------

ব্যক্তিগত জীবনে অ্যাডমিরাল মুহাম্মদ ফরিদ হাবিব বিবাহিত (স্ত্রী বেগম হাফিজা হাবিব)। এবং এক ছেলে ও এক মেয়ের জনক।

তথ্যসূত্র
---------

1. 1 2  "BN, BAF chiefs rank upgraded"। *বাংলাদেশ সংবাদ সংস্থা*। ২০১৬-০২-০৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৬।
2. 1 2  "Farid Habib new navy chief"। *The Daily Star*। ২০১৩-০১-২১। সংগ্রহের তারিখ ২০১৬-১১-০৭।
3. 1 2 3 4 5 6  "Chairman BIO-DATA"। *www.ions.navy.mil.bd*। ২০১৬-১১-০৮ তারিখে মূল থেকে আর্কাইভ করা। সংগ্রহের তারিখ ২০১৬-১১-০৭।
4. ↑  "Farid Habib new Navy chief"। *Click Ittefaq*। ২০১৬-১১-০৮ তারিখে মূল থেকে আর্কাইভ করা। সংগ্রহের তারিখ ২০১৬-১১-০৭।
5. ↑  Independent, The। "Rear Admiral Nizamuddin made new navy chief"। *Rear Admiral Nizamuddin made new navy chief | theindependentbd.com*। সংগ্রহের তারিখ ২০১৬-১১-০৭।

| সামরিক দপ্তর
 |
| --- |
| পূর্বসূরীভাইস অ্যাডমিরাল জহির উদ্দীন আহমেদ | **নৌবাহিনী প্রধান**২৮ জানুয়ারি ২০১৩ - ২৭ জানুয়ারি ২০১৬ | উত্তরসূরীভাইস অ্যাডমিরাল মোহাম্মদ নিজামউদ্দিন আহমেদ |
|
**শহীদ করিমুল্লাহ** (জন্ম: ১৪ ফেব্রুয়ারি ১৯৪৮) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন। ২০০২ সালের ৩ অক্টোবর তিনি পাকিস্তান নৌবাহিনীর সর্বোচ্চ পদ নৌপ্রধান হিসেবে নিযুক্ত হন; ২০০৫ সালের ৬ অক্টোবর তার ৪০ বছরের দীর্ঘ নৌ সামরিক জীবনের অবসান ঘটে চাকরি থেকে অবসর গ্রহণের মাধ্যমে।

এরপর তাকে সৌদি আরবে পাকিস্তানের রাষ্ট্রদূত হিসেবে নিয়োগ দেওয়া হয়, তিনি এ দায়িত্বে ২০০৯ পর্যন্ত ছিলেন।

নৌ জীবন
-------

শহীদের জন্ম ১৯৪৮ সালের ১৪ ফেব্রুয়ারি সিন্ধু প্রদেশের করাচিতে, তার পূর্বপুরুষ হায়দ্রাবাদ রাজ্যতে থাকতেন। শহীদের বাবা রাজকীয় ভারতীয় নৌবাহিনীর একজন নাবিক ছিলেন যিনি পরে রাজকীয় পাকিস্তান নৌবাহিনীর একজন কর্মকর্তা (লেফটেন্যান্ট কমান্ডার) হয়েছিলেন।

করাচির একটি স্থানীয় স্কুলে পড়ার পর শহীদ ডি. জে. সাইন্স কলেজে ভর্তি হন এবং ১৯৬৫ সালে পাকিস্তান নৌবাহিনীতে ক্যাডেট হিসেবে যোগ দেন। পাকিস্তান মিলিটারি একাডেমিতে তার প্রশিক্ষণ হয়, এবং তাকে খুব দ্রুত ব্রিটেনে পাঠানো হয়, তিনি ওখানে নৌবাহিনীর মূল প্রশিক্ষণ গ্রহণ করেন। ব্রিটিশ নৌবাহিনীর যুদ্ধ-জাহাজ এইচএমএস মারকিউরিতে তিনি ১৯৬৮ সালের অক্টোবরে মিডশিপম্যান হন। ১৯৭১ সালের একেবারে শুরুর দিকে তিনি সাব লেফটেন্যান্ট হিসেবে পাকিস্তান নৌবাহিনীর অপারেশন্স শাখায় কর্মকর্তা হিসেবে যোগ দেন এবং তার সার্ভিস নম্বর করা হয় পিএন - ১১২৬।

১৯৭১ সালে তাকে পূর্ব পাকিস্তানে নিয়োগ প্রদান করা হয়, তিনি একটি গানবোটে নিয়োগ পান। ১৯৭১ সালের ডিসেম্বরে যুদ্ধ শেষ হলে তিনি যুদ্ধবন্দী হিসেবে ভারতে যান, এবং ওখান থেকে ১৯৭২ সালে নিজ দেশ পাকিস্তানে গেলে তাকে সিতারা-ই-জুরাত পদক প্রদান করা হয় তার পূর্ব পাকিস্তানে যুদ্ধের অবদানের জন্য।

পাকিস্তানে তাকে পাকিস্তান নৌবাহিনী ওয়ার কলেজে অধ্যায়নে নিযুক্ত করা হয়। তিনি এখানে কৃতিত্বের সাথে অধ্যায়ন শেষ করেন।

তিনি কর্মজীবনে সফলতার সাথে পাকিস্তানের কয়েকটি যুদ্ধ-জাহাজের অধিনায়ক হিসেবে কাজ করেন।

তথ্যসূত্র
---------

1. ↑  "Shahid Karimullah – Biographical Summaries of Notable People – MyHeritage"। *www.myheritage.com*। Shahid Karimullah – Biographical Summaries of Notable People – MyHeritage। সংগ্রহের তারিখ ১০ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Obaid, CEO (৪ অক্টোবর ২০০২)। "Shahid Karimullah Appointed New Chief Of Navel Staff"। *www.pakistanidefence.com* (2)। Pakistani defence, 2002। Pakistani defence। সংগ্রহের তারিখ ১০ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Shahid Karimullah। "Shahid Karimullah"। *www.oldpublicans.com*। Shahid Karimullah। সংগ্রহের তারিখ ১০ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Staff correspondent (৪ অক্টোবর ২০০২)। "New navy chief named"। *DAWN.COM* (ইংরেজি ভাষায়)। Islamabad, Pakistan: Dawn Newspapers, 2002। Dawn Newspapers। সংগ্রহের তারিখ ১০ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এই নিবন্ধটি একজন বিচারক সম্পর্কে। একই নামের চিত্রশিল্পী সম্পর্কে জানার জন্য আনোয়ারুল হক দেখুন।

**আনোয়ারুল হক** (আনু. ১৯৫৬ - ১৩ জুলাই ২০১৭) বাংলাদেশ সুপ্রিম কোর্টের একজন বিচারপতি ছিলেন। তিনি আন্তর্জাতিক অপরাধ ট্রাইব্যুনাল-১ এর চেয়ারম্যান হিসেবেও দায়িত্ব পালন করেছেন।

শিক্ষা
------

আনোয়ারুল হক ঢাকার সরকারি মুসলিম উচ্চ বিদ্যালয় থেকে মাধ্যমিক স্কুল সার্টিফিকেট (এসএসসি) এবং নটরডেম কলেজ থেকে উচ্চ মাধ্যমিক সার্টিফিকেট (এইচএসসি) সম্পন্ন করেন। পরবর্তীতে তিনি ঢাকা বিশ্ববিদ্যালয় থেকে আইন বিষয়ে স্নাতক সম্পন্ন করেন।

কর্মজীবন
--------

আনোয়ারুল হক ১৯৮০ সালে আইন অনুশীলন শুরু করেন। ১৯৮১ সালের ১ ডিসেম্বর, তিনি সহকারী জজ হিসাবে বিচার বিভাগীয় চাকরিতে যোগদান করেন এবং পরে ১৯৯৭ সালে জেলা ও দায়রা জজ হন। তিনি ২০১০ সালের ১২ ডিসেম্বর বাংলাদেশ সুপ্রিম কোর্টের হাইকোর্ট বিভাগে অতিরিক্ত বিচারক হিসাবে উন্নীত হন এবং ২০১২ সালের ১০ ডিসেম্বর বাংলাদেশ সুপ্রিম কোর্টের একই বিভাগের স্থায়ী বিচারক হিসেবে নিযুক্ত হন।

২০১৫ সালের ১৫ সেপ্টেম্বর আনোয়ারুল হককে আন্তর্জাতিক অপরাধ ট্রাইব্যুনাল-১ এর চেয়ারম্যান হিসেবে নিয়োগ দেওয়া হয়। চেয়ারম্যান হিসেবে নিয়োগের আগে তিনি ২৫ মার্চ ২০১২ সাল থেকে একই ট্রাইব্যুনালের সদস্য হিসেবে দায়িত্ব পালন করেছেন।

আনোয়ারুল হক সার্ক আরবিট্রেশন কাউন্সিলের গভর্নিং বোর্ডের প্রধান ছিলেন এবং ১৯৮৮ সাল থেকে কমনওয়েলথ অ্যাসোসিয়েশন অফ লেজিসলেটিভ কাউন্সিলের সদস্য ছিলেন।

ব্যক্তিগত জীবন ও স্বাস্থ্য
--------------------------

ব্যক্তিজীবনে আনোয়ারুল হক আলাতুন্নেসা কে বিয়ে করেছিলেন। ২০১৭ সালের জানুয়ারিতে তার ফুসফুসে ক্যান্সার ধরা পড়ে এবং তিনি বাংলাদেশ ও সিঙ্গাপুরে চিকিৎসা নেন। পরবর্তীতে অসুস্থ হয়ে ৫ জুলাই তিনি বঙ্গবন্ধু শেখ মুজিব মেডিকেল বিশ্ববিদ্যালয়ে ভর্তি হন এবং ১৩ জুলাই মৃত্যুবরণ করেন।

তথ্যসূত্র
---------

1. ↑  "War crimes tribunal's chairman Justice Anwarul Haque passes away"। *bdnews24.com*। জুলাই ১৩, ২০১৭। সংগ্রহের তারিখ জুলাই ১৩, ২০১৭।
2. 1 2 3  "War crimes tribunal's chairman Justice Anwarul Haque passes away"। *bdnews24.com*। জুলাই ১৩, ২০১৭। সংগ্রহের তারিখ জুলাই ১৩, ২০১৭। "War crimes tribunal's chairman Justice Anwarul Haque passes away". *bdnews24.com*. July 13, 2017. Retrieved July 13, 2017.
3. ↑  "ICT-1 Chairman Justice Anwarul Haque dies"। *Bangladesh Sangbad Sangstha*। জুলাই ১৩, ২০১৭। জুলাই ১৩, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ১৩, ২০১৭।
4. 1 2  "ICT-1 Chairman Justice Anwarul Haque passes away"। *The Daily Star*। জুলাই ১৩, ২০১৭। সংগ্রহের তারিখ জুলাই ১৩, ২০১৭।
5. ↑  "ICT-1 Chairman Justice Anwarul Haque dies"। *Bangladesh Sangbad Sangstha*। জুলাই ১৩, ২০১৭। জুলাই ১৩, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ১৩, ২০১৭। "ICT-1 Chairman Justice Anwarul Haque dies". *Bangladesh Sangbad Sangstha*. July 13, 2017. Archived from the original  ওয়েব্যাক মেশিনে আর্কাইভকৃত ২০১৭-০৭-১৩ তারিখে on July 13, 2017. Retrieved July 13, 2017.
6. ↑  "ICT-1 Chairman Justice Anwarul Haque passes away"। *The Daily Star*। জুলাই ১৩, ২০১৭। সংগ্রহের তারিখ জুলাই ১৩, ২০১৭। "ICT-1 Chairman Justice Anwarul Haque passes away". *The Daily Star*. July 13, 2017. Retrieved July 13, 2017.
**যশোদা** সনাতন ধর্মীয় পুরাণ ও ইতিহাস অনুযায়ী নন্দ এর পত্নী এবং শ্রীকৃষ্ণর পালক মাতা। ভাগবত পুরাণ অনুসারে, দেবকীর পুত্র কৃষ্ণকে পিতা বসুদেব নন্দএবং তাঁর ধর্মপত্নী যশোদাকে দিয়েছিলেন।

যশোদা এবং শ্রীকৃষ্ণ
-------------------

যশোদার সঙ্গে সম্বন্ধিত শ্রীকৃষ্ণের বিভিন্ন বাল্যলীলার কথা জানা যায়, যার ভিতর শ্রীকৃষ্ণের মাতা যশোদাকে বিশ্বরূপের দর্শন করানোও অন্যতম। বেদব্যাসের মহাভারত-এ, মহাঋষি নারদ কর্তৃক বৃন্দাবন-এ শ্রীকৃষ্ণকে দর্শন করতে কথা লিখিত আছে।

একটি লীলায়, মাটি খাওয়ার জন্য মাতা যশোদা কৃষ্ণকে দড়ি দিয়ে বেঁধে রেখেছিলেন। এই ঘটনা দেখে নারদমুনি বলে উঠেছিলেন, "এন্না ঠাবাম্ সাইঢানাই, য়াশোডা", যার অর্থ তামিল ভাষায় "যশোদা, আপনি কি তপস্যা করেছিলেন, যে আপনি স্বয়ং নারায়ণকে দণ্ড দেওয়ার, আদর করার, পালন করার শক্তি লাভ করলেন"। কৃষ্ণ যশোদাকে মুখ খুলে দেখাতেই যশোদা সমগ্র ব্রহ্মাণ্ডের সাথে লক্ষ্মীসেবিত বিষ্ণুকে দর্শন করলেন। যশোদা মূর্ছিত হয়ে যাওয়ার উপক্রম হলে তাঁকে নারদ শ্রীকৃষ্ণের জীবনের সব সত্য তুলে ধরে। অন্যান্য লীলার মধ্যে, কৃষ্ণের মাখন চুরি করে খাওয়া, কালীয় নাগ দমন করা, উদুখলে বন্ধনাবস্থায় যমলার্জুন উদ্ধার ইত্যাদি ঘটনায় যশোদার কৃষ্ণের প্রতি বাৎসল্য রসের মহিমা প্রকাশ পেয়েছে।

দ্বাদশ শতকের, চোল রাজবংশের সময়ের একটি প্রতিমা: যশোদা এবং শ্রীকৃষ্ণ

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৪ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।
2. ↑  "সংরক্ষণাগারভুক্ত অনুলিপি"। ১৬ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।

* ওয়েব্যাক মেশিনে আর্কাইভকৃত ৯ জুন ২০০৮ তারিখে
* 
* 
* Ravindra K. Jain (2002). Between History and Legend: Status and Power in Bundelkhand. Orient Blackswan. pp. 31–32. ISBN 9788125021940.
*

বহিঃসংযোগ
---------

* Story of Krishna and Yashoda  ওয়েব্যাক মেশিনে আর্কাইভকৃত ১৪ সেপ্টেম্বর ২০০৭ তারিখে
* Yashoda profile
**বীরেন্দ্রনাথ মুখোপাধ্যায়** (১৪ ফেব্রুয়ারি, ১৮৯৯ - ৪ নভেম্বর, ১৯৮২) ভারতের খ্যাতনামা শিল্পপতি এবং দেশে ভারী শিল্পস্থাপনের সূচনাকারী। তিনি বার্ণপুরে ইস্কো ইস্পাত কারখানাসহ অন্যান্য শিল্প প্রতিষ্ঠান প্রতিষ্ঠা করেছিলেন।

জন্ম ও শিক্ষা জীবন
------------------

বীরেন্দ্রনাথের জন্ম কলকাতায়। পিতা বিশিষ্ট শিল্পপতি স্যার রাজেন্দ্রনাথ মুখোপাধ্যায়। মাতা লেডি যাদুমতী। বীরেন্দ্রনাথের পিতা দেশে শিল্পের পথপ্রদর্শক ছিলেন। বীরেন্দ্রনাথ শিবপুরের বেঙ্গল ইঞ্জিনিয়ারিং কলেজে পড়ার পর কেমব্রিজের ট্রিনিটি কলেজ হতে বি.এ ও এম.এ পাশ করেন। দেশে ফিরে ১৯২৪ খ্রিস্টাব্দে মার্টিন অ্যান্ড কো কোম্পানিতে যোগ দেন। তিনি ১৯৪২ সালে নাইট উপাধি পান।

কর্মজীবন
--------

মার্টিন এণ্ড কোম্পানিতে যোগদানের সাত বছরের মধ্যে তিনি বার্ন কোম্পানির এবং ১৯৩৪ খ্রিস্টাব্দে মার্টিন কোম্পানির অংশীদার হন। ১৯৪৬ খ্রিস্টাব্দে ওই দুই কোম্পানির যুক্ত হয়ে মার্টিন-বার্ন কোম্পানিতে পরিণত হলে বীরেন্দ্রনাথ তার ম্যানেজিং ডিরেক্টর হন। এদিকে ১৯৩৬ খ্রিস্টাব্দে পিতার মৃত্যুর পর শিল্প সমস্ত ভার তার উপর এসে পড়ে । স্টিল কর্পোরেশন অব বেঙ্গলের সভাপতি হন। তার উদ্যোগে বার্নপুরে ইণ্ডিয়ান আয়রন অ্যাণ্ড স্টিল কোম্পানির প্রতিষ্ঠা হয়। বিশ্ব ব্যাংকের সহযোগিতায় তিনিই দেশে প্রথম বৈদেশিক মুদ্রায় ভারী শিল্পের প্রসার ঘটান। তারই কর্মোদ্যমে দেশে ইঞ্জিনিয়ারিং শিল্পের ব্যাপক বিস্তার ঘটে। ১৯৪২ খ্রিস্টাব্দে বীরেন্দ্রনাথ স্যার উপাধি পান। পশ্চিমবঙ্গের তিনিই শেষ 'স্যার' উপাধিপ্রাপ্ত ব্যক্তিত্ব ।

ব্যক্তিগত জীবন
--------------

১৯২৫ খ্রিস্টাব্দে বারাণসী হিন্দু বিশ্ববিদ্যালয়ের দর্শনশাস্ত্রের অধ্যাপক ফণীভূষণ অধিকারীর কন্যা রাণু অধিকারীকে বিবাহ করেন। ঠাকুরবাড়ির আঙিনায়, আবহে রবীন্দ্র সান্নিধ্যে বেড়ে ওঠা রাণু প্রকৃত অর্থে শিল্পানুরাগী লেডি রাণু মুখার্জি হয়ে উঠেছিলেন। স্বামীর পর তিনি নাইট উপাধি পান। ১৯৩৩ খ্রিস্টাব্দে তিনি অ্যাকাডেমি অফ ফাইন আর্টস, কলকাতা  স্থাপন করেন। তিনি এবং স্যার বীরেন মুখোপাধ্যায়ের দুই কন্যা এবং একটি পুত্র ছিল। সুনীল গঙ্গোপাধ্যায়ের ২০১২ সালের উপন্যাস, রাণু ও ভানু, মূলত আংশিকভাবে তার অসম্পূর্ণ আত্মজীবনী নিয়ে রচিত।

সম্মাননা
--------

স্যার বীরেন্দ্রনাথ মুখোপাধ্যায় ১৯৪০-৪১ খ্রিস্টাব্দে কলকাতা র শেরিফ হয়েছিলেন। তৎকালীন ইম্পিরিয়াল ব্যাঙ্ক অব ইণ্ডিয়ার (বর্তমানে স্টেট ব্যাঙ্ক অব ইণ্ডিয়া র) কলকাতা পর্ষদের সভাপতি, কলকাতা বিশ্ববিদ্যালয়ের ইঞ্জিনিয়ারিং বিভাগের ফেলো, শিবপুর ইঞ্জিনিয়ারিং কলেজের পরিচালন পর্ষদের সভাপতি, ও আই আই টি খড়্গপুরের গভর্নিং বডির সদস্যসহ বহু সাম্মানিক পদে বৃত ছিলেন।

মৃত্যু
------

স্যার বীরেন্দ্রনাথ মুখোপাধ্যায় ৮৩ বৎসর বয়সে কলকাতায় ১৯৮২ খ্রিস্টাব্দর ৪ঠা নভেম্বর মৃত্যুবরণ করেন।

তথ্যসূত্র
---------

1. 1 2  সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ কলকাতা প্রকাশিত *সংসদ বাংলা চরিতাভিধান*। প্রথম খণ্ড পঞ্চম সংস্করণ। তৃতীয় মুদ্রণ। পৃষ্ঠা সংখ্যা ৪৯৭। আইএসবিএন ৯৭৮-৮১-৭৯৫৫-১৩৫-৬
2. ↑  "Academy of Fine Arts"। ক্লিক ইন্ডিয়া। ১৬ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১২।